ايران واحد من أفضل البلدان لزرت لحد الان خلال رحلتي هناك التقيت عائله ايرانيه وعرضو علينا نعسو عندهم، وناكلو بدون مقابل الايرانيين متيعرفوش بزاف علی المغرب، والمغرب باللغه الفارسيه هو مراكش مثلا الا قلت للشخص أنا من المغرب ميفهمكش حتی تقول مراكش كانو تيسولوني الناس بزاف، شنو لغه ديالكم؟ النسمه، تقاليد وأنا تنعاود للناس علی المغرب، تقاليده، عادته، مأكولاته، تاريخه وكنت ديما تنلاحظ ملي تنهدر علی المأكولات تنقول طاجين، كوسكوس كولشي تيسكت حتی واحد متيبقا يزيد يسولني شي سؤال اخر، تنتعجب تنقول مع راسي ربما طريقه لتنشرح بيها ممله

تخيل معي كنت مع واحد العائله، ونفس القصه تنعاود ليهم علی المغرب، ونفس الموقف بعد كلمه كوسكوس عم الصمت في المجلس كانت واحد البنت وزوج ديالها هما لعرضوا علينا لبيت ديال عائله ديالهم، وكانو جد مثقفين، البنت سولتني 
أمين واش كوسكوس أكله مغربيه؟
أنا نعم أكله مغربيه
هي حنا في ايران عندها معنی اخر وبقات تضحك هي ورجلها
أنا من شده الفضول، عفاك ماهي؟
الرجل كوسكوس في اللغه العاميه الفارسيه تعني فرج المرأه
أقسم بالله حشمت وفي هذا لحظه بقيت تنضحك، وفي نفس الوقت تنتفكر العائلات الأخری، وعاد عرفت السبب في صمتهم
نصيحه من عندي الا جيتي ل ايران يوما ما متقولش كوسكوس   مجرد نصيحه أما أنا راني طلقت هذا الكلمه في هذا المكان ه